Title: Nagybányától Picassóig
Description: Az ismert irodalom- és művészetkritikus, Szakolczay Lajos legújabb kötetében az elmúlt két és fél évtizedben született, képzőművészeti tárgyú írásait válogatta egybe. A könyvben nyolc nagy fejezetbe osztva olvashatjuk a különböző témákkal foglakozó cikkeket, tárlatnyitókat, portrékat, beszélgetéseket, tanulmányokat, kritikákat. Jobbára a magyar művészettel, művészekkel, azon belül is elsősorban a kortárs művészettel foglalkozik, ám a szerző kitekint némely külföldi alkotóra, az egyetemes művészettörténet nagyjainak életútjára, eredményeire is. A paletta rendkívül széles: Szőnyi István, Korniss Dezső, Kokas Ignác, Kondor Béla, Aknay János, Halmy Miklós, Somogyi György, Krajcsovics Éva és Bencsik János festőktől Szalay Lajos, Sulyok Gabriella, Részegh Botond és Kolozsvári Feszt László grafikusokig, Török Richárd, Pistyur Imre és Csíkszentmihályi Róbert szobrászoktól Polgár Rózsa textilművészig, Morvay László tűzzománc művésztől Kalapos László fotográfusig, Németh János keramikustól Baráth Ferenc plakátművészig, a Jászjósdai Művészteleptől az Unikornis Csoportig, Emil Noldtól Jean Dubuffet-n keresztül Picassóig terjed. A kötet végén található két tanulmány (Hit, erkölcs, magyarság - Vonulatok a kortárs magyar irodalomban és művészetben; Valaki jár a fák hegyén - A szakrális a kortárs művészetben) művelődéstörténetünk remek összegzései. A vaskos kötet végén névmutató segíti a keresést.
Subjects: Hungarian Art, Modern Art, Artist couples
Places: Hungary
Time periods: 20th century